รัฐบาลไทย-ข่าวทำเนียบรัฐบาล-คปภ. สร้างรอยยิ้มต้อนรับสงกรานต์ปีนี้ ให้ผู้ใช้บริการรถโดยสารประจำทางทั่วประเทศ ด้วยการจับมือ บขส. นำระบบประกันภัยบริหารความเสี่ยงอุบัติเหตุบนท้องถนนอย่างครบวงจร
วันพุธที่ 29 มีนาคม 2560
คปภ. สร้างรอยยิ้มต้อนรับสงกรานต์ปีนี้ ให้ผู้ใช้บริการรถโดยสารประจําทางทั่วประเทศ ด้วยการจับมือ บขส. นําระบบประกันภัยบริหารความเสี่ยงอุบัติเหตุบนท้องถนนอย่างครบวงจร
สํานักงาน คปภ. ได้ร่วมลงนามบันทึกความเข้าใจว่าด้วยการส่งเสริมความรู้ และสิทธิประโยชน์ด้านการประกันภัย กับ บริษัท ขนส่ง จํากัด (บขส.)
สํานักงาน คปภ. โดย ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) ได้ร่วมลงนามบันทึกความเข้าใจว่าด้วยการส่งเสริมความรู้ และสิทธิประโยชน์ด้านการประกันภัย กับ บริษัท ขนส่ง จํากัด (บขส.) โดย พลตํารวจเอกอํานาจ อันอาตม์งาม กรรมการรักษาการแทนกรรมการผู้จัดการใหญ่ เพื่อร่วมมือกันส่งเสริมให้ประชาชนเกิดความเชื่อมั่นต่อการใช้บริการรถโดยสารประจําทาง ทั่วประเทศ รวมทั้งเสริมสร้างความรู้ความเข้าใจเกี่ยวกับการประกันภัยให้กับเจ้าหน้าที่ และพนักงานของ บขส.ในเรื่องการประกันภัยที่เกี่ยวข้อง ตลอดจนส่งเสริมให้ประชาชนตระหนักถึงคุณค่าและคุณประโยชน์ของการสร้างหลักประกันความมั่นคงในชีวิตและทรัพย์สินให้กับตนเองและครอบครัว อันเป็นการส่งเสริมให้ประชาชนมีคุณภาพชีวิตที่ดีขึ้น
ดร.สุทธิพล ทวีชัยการ เลขาธิการ คปภ. เปิดเผยว่า สํานักงาน คปภ. มีนโยบายเชิงรุกตามแผนพัฒนาการประกันภัยฉบับที่ 3 เพื่อเพิ่มบทบาทให้ระบบประกันภัยเข้าไปมีส่วนร่วมในการวางรากฐานสร้างความเข้มแข็งให้กับระบบเศรษฐกิจและสังคมประเทศ ทั้งในระยะสั้นและระยะยาว รวมทั้งนําเอาระบบประกันภัยเข้ามาบริหารความเสี่ยงให้กับประชาชนอย่างยั่งยืน ทั้งนี้ เพื่อขับเคลื่อนนโยบายดังกล่าวอย่างเป็นรูปธรรมและต่อเนื่อง สํานักงาน คปภ. จึงเล็งเห็นความสําคัญในการให้ความรู้ด้านประกันภัยกับหน่วยงานที่ให้บริการด้านสาธารณูปโภคต่างๆ ของภาครัฐ ให้เข้าใจถึงระบบประกันภัยที่จะช่วยบริหารความเสี่ยงภัยอย่างเป็นระบบ และมีประสิทธิภาพ ดังนั้น สํานักงาน คปภ. จึงได้ร่วมลงนามบันทึกความเข้าใจว่าด้วยการส่งเสริมความรู้ และสิทธิประโยชน์ด้านการประกันภัย กับ บริษัท ขนส่ง จํากัด (บขส.)
สําหรับกรอบความร่วมมือในครั้งนี้ สํานักงาน คปภ.จะให้คําปรึกษาแนะนําด้านข้อมูลข้อกฎหมายที่เป็นประโยชน์ต่อการส่งเสริมความรู้ ความเข้าใจ และการคุ้มครองสิทธิประโยชน์ด้านการประกันภัยให้กับเจ้าหน้าที่ และพนักงานของ บขส. รวมถึงประชาชนผู้ใช้บริการรถโดยสารประจําทางทั่วประเทศ ในส่วนของ บขส. จะร่วมมืออํานวยความสะดวกและให้การสนับสนุน สํานักงาน คปภ. เสริมสร้างความรู้ความเข้าใจเกี่ยวกับการประกันภัยให้กับประชาชนผู้ใช้บริการรถโดยสารประจําทางทั่วประเทศให้มีความรู้ ความเข้าใจถึงสิทธิประโยชน์ความคุ้มครองจากระบบการประกันภัย นอกจากนี้ ทั้งสํานักงาน คปภ. และ บขส. จะประสานความร่วมมือแลกเปลี่ยนข้อมูลและร่วมจัดกิจกรรมเพื่อส่งเสริมให้ประชาชนผู้ใช้บริการรถโดยสารประจําทางทั่วประเทศ เห็นความสําคัญโดยใช้ระบบประกันภัยเป็นเครื่องมือในการบริหารความเสี่ยง รวมถึงร่วมกันรณรงค์การป้องกันและลดอุบัติเหตุทางถนนให้มีประสิทธิภาพยิ่งขึ้น
เลขาธิการ คปภ. กล่าวเสริมว่า การลงนาม MOU ครั้งนี้นับเป็นจุดเริ่มต้นของการบูรณาการความร่วมมือกันอย่างเป็นระบบระหว่าง สํานักงาน คปภ. กับ บขส. ซึ่งนับเป็นอีกก้าวสําคัญ ที่นอกจากจะช่วยกันรณรงค์เสริมสร้างความรู้ความเข้าใจแล้ว ยังสามารถพัฒนารูปแบบของกรมธรรม์ประกันภัยใหม่ๆ ที่สามารถตอบโจทย์การใช้งานที่แท้จริงของ บขส. ในอนาคตได้อีกด้วย
นอกจากนี้ การทํา MOU ระหว่างสํานักงาน คปภ. กับบริษัทขนส่ง จํากัด (บขส.) ยังจะช่วยสร้างความเชื่อมั่นให้กับประชาชนผู้ใช้บริการรถโดยสารประจําทางทั่วประเทศ ในกรณีเกิดอุบัติเหตุ โดยระบบประกันภัยจะเข้าไปช่วยลดความเสี่ยงภัยให้กับ บขส. ที่ให้บริการขนส่งมวลชนอย่างเป็นระบบและครบวงจร และยังเป็นการสร้างความมั่นใจในการเดินทางให้กับประชาชนโดยเฉพาะในช่วงเทศกาลหยุดยาวที่ประชาชนส่วนใหญ่ออกเดินทางกลับภูมิลําเนาและท่องเที่ยวจํานวนมาก ระบบประกันภัยจึงเป็นเครื่องมือสําคัญในการเยียวยาและรองรับความ เสี่ยงภัยให้กับประชาชนได้ ซึ่งที่ผ่านมาสํานักงาน คปภ. ได้มีการสนับสนุนนโยบายของภาครัฐอย่างต่อเนื่อง โดยจัดกิจกรรมรณรงค์ลดอุบัติเหตุบนท้องถนนร่วมกับหน่วยงานอื่นที่เกี่ยว อีกทั้ง ได้มีการดําเนินงานเชิงรุกทั้งการ ป้องปรามและการเยียวยา ซึ่งในการป้องปรามก็ได้มีการเพิ่มมาตรการกระตุ้นการลดอุบัติเหตุบนท้องถนน โดยการออกคําสั่งนายทะเบียนลดเบี้ยประกันภัยรถยนต์ภาคสมัครใจร้อยละ 5-10 ให้กับรถยนต์ที่ติดตั้งกล้องวงจรปิด CCTV รวมถึงออกคําสั่งนายทะเบียนปรับแก้เงื่อนไขในกรมธรรม์ประกันภัยรถยนต์ให้ปริมาณแอลกอฮอล์ในเลือด ไม่เกิน 50 มิลลิกรัมเปอร์เซ็นต์ เพื่อให้สอดคล้องกับกฎหมายจราจรทางบก และเพื่อให้ผู้ขับขี่รถยนต์มีความระมัดระวังและตระหนักถึงอุบัติเหตุที่อาจเกิดขึ้นจากการขับขี่รถยนต์ในขณะเมาสุราหรือดื่มแอลกอฮอล์ ในส่วนของการเยียวยาได้มีการพัฒนาผลิตภัณฑ์ประกันภัยที่ให้ความคุ้มครองอุบัติเหตุ เรียกว่า “กรมธรรม์ประกันภัยอุบัติเหตุสงกรานต์สุขใจ พลัส”หรือ “ประกันภัย 222” ที่ให้ความคุ้มครองอุบัติเหตุสูงสุด 100,000 บาท และผลประโยชน์จากค่ารักษาพยาบาลสูงสุด 5,000 บาท ต่อปี โดยจ่ายเบี้ยประกันภัยเพียง 222 บาท ทั้งนี้ เพื่อให้ประชาชนได้รับสิทธิประโยชน์จากการทําประกันภัยได้อย่างครบถ้วน
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง